Spojená škola internátna
Námestie Štefana Kluberta 2, Levoča

O r g a n i z a č n ý

p o r i a d o k

                                     

Platnosť od 1. 1. 2010

Obsah:

Článok I.
Základné ustanovenia
Článok II
Všeobecné   ustanovenia
1. Poslanie a hlavné úlohy školy
2. Organizačné členenie školy
3. Zásady riadenia
4. Metódy práce
5. Kontrolná činnosť
Článok III
Organizačná štruktúra školy a popis pracovných činností
A. Útvar riaditeľa školy
B. Útvar škola 1
C. Útvar škola 2
D. Útvar internát
E. Útvar školská jedáleň
F. Útvar hospodársko - správny
Článok IV.
Pracovníci školy – práva, povinnosti a zodpovednosť
Článok V.
Záverečné ustanovenia

Článok I.

Základné ustanovenia

Spojená škola internátna bola zriadená ako nová organizácia po vyradení Základnej školy pre žiakov so zrakovým postihnutím internátnej zo siete škôl MŠ SR, 1. januára 2010. Pokračuje v tradícii vzdelávania zrakovo postihnutých detí, ktorá začala založením Štátneho ústavu pre slepcov v roku 1922. Ústav od svojho založenia prešiel rôznymi prestavbami a niekoľkokrát sa zmenil aj názov.
V decembri roku 2009 vydal Krajský školský úrad v Prešove zriaďovaciu listinu, podľa ktorej je  Spojená škola internátna, Námestie Štefana Kluberta 2,  Levoča samostatnou rozpočtovou organizáciou s organizačnými zložkami:  
Základná škola pre žiakov so zrakovým postihnutím internátna,
Špeciálna základná škola pre žiakov so zrakovým postihnutím internátna,
Špeciálna materská škola.
Súčasti školy:
Centrum špeciálno-pedagogického poradenstva,
školský klub,
školská jedáleň,
školský internát.

Škola má jednu triedu zriadenú na detskom oddelení tunajšej nemocnice.

Článok II

Všeobecné   ustanovenia

1. Poslanie a hlavné úlohy školy

Spojená škola internátna, Nám. Štefana Kluberta 2, Levoča (ďalej len škola) vychováva a vzdeláva deti a žiakov podľa svojich organizačných zložiek takto:
Základná škola pre žiakov so zrakovým postihnutím internátna (ZŠ) zabezpečuje výchovno-vzdelávaciu starostlivosť pre žiakov vo veku od 6 do 18 rokov, ktorí vo vzdelávacom procese nemôžu využívať zrak ako vedúci analyzátor, alebo ktorí majú obmedzenia pri používaní zraku, vyplývajúce z ich zdravotného postihnutia. 
Špeciálna základná škola pre žiakov so zrakovým postihnutím internátna (ŠZŠ) zabezpečuje výchovno-vzdelávaciu starostlivosť pre žiakov vo veku od 6 do 18 rokov, ktorí vo vzdelávacom procese nemôžu využívať zrak ako vedúci analyzátor, alebo majú obmedzenia pri používaní zraku, vyplývajúce z ich zdravotného postihnutia a zároveň majú aj mentálne postihnutie. ŠZŠ  sa vnútorne člení na vzdelávacie varianty A, B, C.
Do ZŠ aj ŠZŠ  sú prijímaní tiež žiaci, ktorí majú okrem primárneho postihnutia aj iný handicap.
Špeciálna materská škola (ŠMŠ) zabezpečuje výchovno-vzdelávaciu starostlivosť pre deti vo veku od 2 do 7 rokov, ktoré nemôžu využívať zrak ako vedúci analyzátor, alebo majú obmedzenia pri používaní zraku, vyplývajúce z ich zdravotného postihnutia. Do ŠMŠ sú prijímané tiež deti, ktoré majú okrem zrakového postihnutia aj iný handicap, pričom zrakové postihnutie nemusí byť prioritné.
Centrum špeciálno-pedagogického poradenstva (CŠPP) poskytuje poradenské služby zrakovo postihnutým deťom a žiakom od narodenia do ukončenia ich vzdelávania, ich rodičom a pedagógom. CŠPP má súhlas KŠÚ v Prešove pôsobiť ako zdrojové centrum.
Školský klub navštevujú prihlásení žiaci ZŠ a ŠZŠ po ukončení vyučovania.
Trieda základnej školy pri nemocnici  v Levoči (TZŠ) vzdeláva žiakov vo veku od 6 do 16 rokov umiestnených na detskom a chirurgickom oddelení. 
Školský internát (ŠI) poskytuje starostlivosť prihláseným žiakom školy, ktorí majú bydlisko mimo mesta Levoča.
2. Organizačné členenie školy

Organizácia školy sa vnútorne člení na štyri útvary. Útvary sú organizačné celky, ktoré komplexne zabezpečujú a koordinujú väčší rozsah vzájomne súvisiacich činností určitého zamerania. 

3. Zásady riadenia

a/ Škola uplatňuje princíp jediného vedúceho v účelnej nadväznosti na zásady spolupráce
   s poradnými orgánmi v súlade so zákonmi, uplatňuje  a dodržiava platné právne predpisy.

b/ Školu riadi a zodpovedá za ňu riaditeľ, ktorého menuje a odvoláva  prednosta Krajského školského úradu v Prešove.

c/ Riaditeľ školy zriaďuje poradné orgány na posudzovanie problémov, ktorých
    závažnosť a rozsah si vyžaduje kolektívne zváženie. Stálymi poradnými orgánmi
    riaditeľa sú :

vedenie školy,
gremiálna porada,
pracovná porada,
pedagogická rada školy,
komisia pre zaraďovanie a prijímanie žiakov,
rodičovská rada školy,
rada školy,
predsedníctvo OZ PŠaV pri škole.

d/ Riaditeľ školy zriaďuje pre účelné pôsobenie ďalšie poradné orgány s trvalou alebo
   dočasnou pôsobnosťou.

e/ Podrobnejšiu pôsobnosť, zloženie a spôsob rokovania poradných orgánov riaditeľa
    školy upravujú rokovacie poriadky poradných orgánov, ktoré schvaľuje riaditeľ školy.   
   Závery poradných orgánov majú pre riaditeľa školy odporúčajúci charakter.

f/ V škole sa vedie táto dokumentácia  :
pedagogická dokumentácia ZŠ, ŠZŠ, ŠMŠ, TZŠ, ŠK a ŠI,
dokumentácia CŠPP, psychológa, zdravotnej sestry, sociálnej pracovníčky,
zápisnice z porád a stretnutí poradných orgánov riaditeľa školy,
ďalšia dokumentácia vyplývajúca zo všeobecne platných zákonov a predpisov.

Pedagogickú dokumentáciu podľa 596/2003 Z.z.o štátne správe v školstve a školskej samospráve a o zmene a doplnení niektorých zákonov v znení neskorších predpisov tvoria: Učebné plány,
učebné osnovy,
vzdelávacie štandardy,
ročný plán práce školy s prílohami,
triedne knihy,
triedne výkazy,
katalógové listy žiakov,
protokoly o komisionálnych skúškach,
rozvrh hodín,
rozvrh výchovnej práce,
triedne  knihy výchovných skupín,
záznam o práci v MŠ,
karty klientov CŠPP.

K ďalšej dokumentácii školy patrí :  
Pracovný poriadok,
organizačný poriadok,
vnútorný mzdový predpis,
vnútorný poriadok školy,
zriaďovacie listiny,
určenie IČO, určenie DIČ, 
menovací dekrét riaditeľa školy,
štatút školy,
rokovací protokol,
bezpečnostný projekt,
registratúrny poriadok,
prevádzkové poriadky,
kolektívna zmluva,
zásady čerpania sociálneho fondu,
dokumentácia BOZP a  požiarna dokumentácia.

4. Metódy práce

a/ Činnosť vedúcich a ostatných pracovníkov sa sústreďuje na plnenie hlavných úloh
    výchovno-vzdelávacej, administratívnej a hospodárskej oblasti.

b/ Analýza činnosti výchovno-vzdelávacích, ekonomických a administratívnych úloh
    v organizácii, ich neustále hodnotenie, ako sa prijaté závery uplatňujú v praxi.

c/ Spracúvanie rozhodujúcich úloh sa rieši  formou tímovej práce.

d/ Vedúci pracovníci školy zabezpečujú potrebnú informovanosť ostatných pracovníkov
    na pracovných poradách.

5. Kontrolná činnosť

Riaditeľom školy vymenovaní a  poverení vedúci pracovníci sú   priamo zodpovední za správne, kvalitné, efektívne a včasné plnenie úloh a sú povinní:

- osobne kontrolovať plnenie úloh nimi riadeného organizačného útvaru a oddelenia,

- prijímať opatrenia na odstraňovanie nedostatkov,

- uplatňovať a predkladať návrhy na uplatnenie sankcií voči zodpovedným pracovníkom nimi riadeného organizačného úseku,

- o zistených nedostatkoch a prijatých opatreniach ihneď informovať riaditeľa školy.

Každý vedúci pracovník má okrem práv, povinností a zodpovednosti uvedených vo svojej pracovnej náplni tieto práva a povinnosti:

- poznať úlohy, chod práce, pôsobnosť školy v rozsahu potrebnom na výkon činnosti vlastnej funkcie,

- priebežne oboznamovať podriadených pracovníkov s predpismi a úlohami, ktoré sa dotýkajú ich činnosti, prerokovať s nimi závažné otázky týkajúce sa plnenia týchto úloh a sledovať dodržiavanie pracovnej disciplíny,

- vydávať príkazy pracovníkom im podriadeným,

- zastaviť prácu na zverenom pracovisku, pokiaľ by pokračovanie v práci mohlo ohroziť život alebo zdravie pracovníkov, detí, prípadne majetok školy,

- uplatňovať zásady odmeňovania za prácu, podľa platných predpisov pre odmeňovanie.

Článok III

O s o b i t n á   č a s ť

Organizačná štruktúra školy a popis pracovných činností

Organizačná štruktúra:

-	útvar riaditeľa,
-	útvar škola 1
-	útvar škola 2
-	útvar internát
-	útvar školská jedáleň
-	hospodársko-správny útvar.

A. Útvar riaditeľa školy

Organizuje a zabezpečuje výkon riadiacej, rozhodovacej, kontrolnej, právnej, personálnej a hospodárskej činnosti.

Patria sem:

-	riaditeľ – štatutárny orgán organizácie,
-	zástupcovia riaditeľa pre úsek škola 1 a škola 2,
-	vedúci vychovávateľ,
-	vedúca školskej jedálne,
-	hosporár školy. 

 Riaditeľ školy

Na čele školy je riaditeľ školy, ktorého vymenúva a odvoláva prednosta KŠÚ v Prešove. Riaditeľ školy menuje a odvoláva z funkcie vedúcich pracovníkov školy v súlade s príslušnými ustanoveniami zákona 552/2003 Z.z. o výkone práce vo verejnom záujme v znení neskorších zmien a doplnkov a Zákonníka práce. Pri vymenovaní zástupcov riaditeľa a vedúceho výchovy sa riadi odporúčaním výberovej komisie. Výberové konanie organizačne zabezpečuje riaditeľ školy, ktorý môže za člena výberovej komisie ustanoviť aj sám seba. Výberová komisia musí mať nepárny počet členov, ich minimálny počet je 3.

Riaditeľ, ako štatutárny orgán školy, koná v jej mene vo všetkých jej veciach. Rozhoduje vždy samostatne, pokiaľ jeho rozhodnutie nie je podmienené schválením zriaďovateľa – KŠÚ V Prešove, Rady školy, odborobého zväzu alebo iných orgánov a organizácií podľa platných zákonov.

Riaditeľa zastupuje v čase jeho neprítomnosti v plnom rozsahu zástupca riaditeľa pre pedagogickú činnosť  - pre úsek škola 2, ktorý je štatutárnym zástupcom, v obmedzenom rozsahu zástupca riaditeľa pre pedagogickú činnosť  - pre úsek škola 1.

Riaditeľ školy zodpovedá za dodržanie všeobecne záväzných právnych predpisov, učebných plánov a učebných osnov, za odbornú a pedagogickú roveň výchovno-vzdelávacej práce školy a za efektívne využívanie prostriedkov určených na zabezpečenie činnosti školy, zodpovedá za riadne hospodárenie s majetkom v užívaní alebo vo vlastníctve školy.

Riaditeľ základnej školy vykonáva štátnu správu v prvom stupni.
Rozhoduje najmä o:

-	prijatí žiaka na školu,
-	oslobodení žiaka od povinnosti dochádzať do školy,
-	oslobodení žiaka od štúdia jednotlivých vyučovacích predmetov a ich častí,
-	povolení absolvovať časť štúdia na škole obdobného typu v zahraničí,
-	prerušení štúdia,
-	uložení výchovných opatrení,
-	povolení vykonať opravnú skúšku,
-	povolení vykonať komisionálnu skúšku,
-	povolení vykonať skúšku z jednotlivých vyučovacích predmetov aj uchádzačovi, ktorý nie je žiakom školy,
-	povolení absolvovať kurz na ukončenie základného vzdelania,
-	oznámení zákonného zástupcu žiaka, ktorý nedbá o riadnu školskú dochádzku dieťaťa príslušného orgánu,
-	oznámení zákonného zástupcu žiaka, ktorý nedbá o riadnu školskú dochádzku dieťaťa príslušnému orgánu,
-	príspevku zákonného zástupcu žiaka na čiastočnú úhradu nákladov za starostlivosť poskytovanú žiakom školy v internáte.
-	odklade povinnej školskej dochádzky žiaka,
-	dodatočnom odložení povinnej školskej dochádzky žiaka.

Riadi a kontroluje:
-	všetkých vedúcich zamestnancov, činnosť poradných orgánov a komisií, všetku písomnú agendu školy,
-	výchovno vzdelávací proces v škole a internáte.

Ustanovuje do funkcií a odvoláva:
-	vedúcich jednotlivých útvarov školy,
-	triednych učiteľov, 
-	výchovného poradcu,
-	vedúcich metodických orgánov,
-	vedúcich a predsedov komisií,
-	koordinátora protidrogovej prevencie,
-	správcov kabinetných zbierok.

Schvaľuje:
-	kolektívnu zmluvu,
-	zásady čerpania sociálneho fondu,
-	vnútorné dokumenty školy.

Udeľuje a navrhuje:
-	pochvaly a ocenenia vo vnútroorganizačných pomeroch, navrhuje ich udelenie nadriadeným orgánom.

Riaditeľ školy ďalej:
-	prijíma všetkých pracovníkov školy do pracovného pomeru a zabezpečuje  personálne obsadenie školy,
-	uzatvára dohody o prácach vykonávaných mimo pracovného pomeru a dohody o pracovnej činnosti,
-	uzatvára dohody o zmene podmienok stanovených v pracovnej zmluve,
-	rozväzuje pracovný pomer s pracovníkmi školy dohodou, výpoveďou, okamžitým zrušením pracovného pomeru, zrušením v skúšobnej dobe,
-	preraďuje pracovníka na výkon iného druhu práce,
-	určuje nástup dovolenky na zotavenie,
-	vysiela pracovníkov na pracovné cesty,
-	poskytuje pracovné voľno pri krátkodobých prekážkach v práci zo strany pracovníka a pri prekážkach z dôvodu všeobecného záujmu,
-	nariaďuje prácu nadčas, rozhoduje o vhodnom čase čerpania náhradného voľna, prípadne o vhodnejšej úprave pracovného času,
-	určuje vecné náplne pracovných funkcií všetkých kategórií pracovníkov školy,
-	vyjadruje sa k prihláške na ďalšie štúdium pracovníkov školy,
-	rozhoduje o fakultatívnych nárokoch a z toho plynúcich úľavách a hospodárskom zabezpečení študujúcich popri zamestnaní,
-	rozhoduje o presune čerpania dovolenky z času školských prázdnin na dobu počas školského roku v opodstatnených prípadoch, 
-	zabezpečuje vydávanie potvrdení o zamestnaní s uvedením skutočností pre posúdenie nároku na dovolenku na zotavenie, záväzkov pracovníkov k organizácii, vykonávaných zrážkach,
-	posudzuje kvalifikáciu pracovníkov a v nadväznosti na to zaraďuje pracovníkov do príslušných funkcií, platobných stupňov a mzdových taríf podľa príslušných mzdových predpisov,
-	kontroluje platové výmery ako aj ďalšie výmery súvisiace s platovými náležitosťami pracovníkov,
-	rozhoduje o platových postupoch pedagogických pracovníkov,
-	priznáva odmeny, prémie a všetky ďalšie pohyblivé zložky miezd v zmysle platných mzdových predpisov (včítane preradenia do najbližšej vyššej platovej stupnice, než v ktorej by mal byť pedagogický pracovník zaradený podľa nadobudnutej kvalifikácie, priznanie osobného príplatku, osobného hodnotenia a pod.),
-	priznáva náhradu miezd počas čerpania dovoleniek na zotavenie, vrátane náhrad miezd za nevyčerpanú časť dovolenky a za pracovné voľno pri prekážkach v práci,
-	pri prijímaní pracovníka do pracovného pomeru rozhoduje na základe dokladu  o
            priebehu zamestnaní o zápočte dôb predchádzajúcej praxe pre účely platového 
            zaradenia   pracovníka, ako aj o zápočte dôb zamestnania pre určenie nemocenských 
            dávok a dĺžky dovolenky na zotavenie,
-	rozhoduje o pridelení počtu nadpočetných hodín učiteľom, 
-	rozhoduje o pridelení počtu hodín externým učiteľom a podľa nadobudnutej kvalifikácie určuje odmeny za externé vyučovanie,
-	priznáva odmeny za zastupovanie neprítomných pracovníkov v súlade s platnými mzdovými predpismi, 
-	sústavne sa stará o odborný rast pracovníkov školy,
-	vytvára vhodné pracovné podmienky na pracoviskách školy, aby výkon práce bol kvalitný, hospodárny a bezpečný,
-	zodpovedá za dodržiavanie právnych a ostatných predpisov o bezpečnosti a ochrane zdravia pri práci a požiarnej ochrane, za týmto účelom pravidelne oboznamuje pracovníkov s novými predpismi,
-	bezodkladne zisťuje a odstraňuje príčiny pracovných úrazov a chorôb z povolania, vedie ich evidenciu, oznamuje ich príslušným orgánom a robí opatrenia na ich nápravu,
-	v prípade potreby zabezpečuje rekvalifikáciu pracovníkov,
-	zodpovedá za dodržiavanie všetkých ustanovení ZP, pracovného poriadku a ďalších platných pracovno-právnych, mzdových a iných predpisov, súvisiacich s touto agendou,
-	rozhoduje o zmenách vnútornej organizácie školy,
-	tvorí koncepciu rozvoja školy,
-	uzatvára dohody školy s jej partnermi,
-	upozorňuje rodičov na zanedbávanie povinnej školskej dochádzky ich detí.

Riaditeľ školy v rámci svojej pôsobnosti predkladá Rade školy na vyjadrenie najmä:
-	návrh na počty prijímaných žiakov,
-	návrh na úpravu v učebných plánoch a v skladbe vyučovacích, voliteľných a nepovinných predmetov a predpokladané počty v týchto predmetoch,
-	informácie o pedagogicko-organizačnom a materiálnom zabezpečení výchovno-vzdelávacieho procesu,
-	správu o výchovno-vzdelávacích výsledkoch školy,
-	návrh rozpočtu školy,
-	návrh na vykonávanie vedľajšej hospodárskej činnosti školy,
-	správu o výsledkoch hospodárenia školy.

   2.  ostatní členovia útvaru riaditeľa školy – viď jednotlivé útvary

B. Útvar škola 1 

Vedúcim útvaru je zástupca riaditeľa školy.
Do útvaru škola 1 patria :
-	špeciálna materská škola,
-	špeciálna základná škola pre žiakov so zrakovým postihnutím, 
-	asistenti učiteľa,
-	vedúci metodického združenia a predmetových komisií (MZ a PK),
-	sociálna pracovníčka.

Rozsah pôsobnosti zástupcu riaditeľa pre útvar škola 1:

-	realizuje pedagogické riadenie školy, priamo kontroluje výchovno-vzdelávací proces /ďalej VVP/ v škole a aktívne sa na ňom podieľa, 
-	pripravuje podklady k analýze VVP, správania a dochádzky žiakov,
-	priamo kontroluje a usmerňuje vyučujúcich svojho úseku,
-	poskytuje a zabezpečuje informácie o pedagogicko-organizačnom zabezpečení VVP v škole,
-	vykonáva hospitácie na svojom úseku a uskutočňuje hospitačné rozbory, prijíma konkrétne opatrenia na skvalitnenie VVP, písomné záznamy odovzdáva riaditeľovi školy /ďalej RŠ/,
-	zodpovedá za správne vedenie pedagogickej dokumentácie, 
-	zabezpečuje organizáciu pedagogickej praxe,
-	zabezpečuje účasť pracovníkov školy na akciách zameraných na zvyšovanie kvalifikácie na základe rozhodnutia riaditeľa školy,
-	zabezpečuje organizáciu plaveckých kurzov, školských výletov, školy v prírode a celoškolských podujatí i individuálnych triednych podujatí mimo školy ,
-	eviduje žiakov s individuálnymi vzdelávacími plánmi (IVP) a žiakov oslobodených od denného dochádzania do školy, navrhuje opatrenia na zlepšenie ich výchovno-vzdelávacích výsledkov, spolupracuje s výchovným poradcom a Rodičovskou radou,
-	spolupracuje so školským psychológom,
-	organizačne zabezpečuje mimoškolskú činnosť /súťaže, olympiády a pod./,
-	vedie evidenciu požiadaviek pracovníkov školy na zvyšovanie kvalifikácie a predkladá ich na schválenie riaditeľovi školy,
-	pripravuje a vedie v evidencii tlačivá na pedagogickú dokumentáciu a zabezpečuje ich dostatok,
-	zodpovedá za činnosť metodického združenia a predmetových komisií v škole,
-	vypracúvava štatistické výkazy za školu,
-	v prípade neprítomnosti zastupuje riaditeľa školy a zástupcu riaditeľa pre útvar škola 2.

Rozsah pôsobnosti vedúcich MZ a PK

-	plánovite riadia a kontrolujú prácu členov metodického orgánu v rámci zverených predmetov,
-	zodpovedajú za dodržiavanie pracovnej disciplíny, ako i odbornej stránky vyučovania v rámci zverených predmetov,
-	zabezpečujú koordináciu výchovno-vzedlávacieho procesu medzi I. a II. stupňom ZŠ a ŠZŠ, ako aj medzipredmetové vzťahy,
-	prijímajú účinné opatrenia na odstránenie zistených nedostatkov vo výchovno-vzdelávacom procese, ako i v pracovnej disciplíne a návrhy riešení predkladajú vedúcej útvaru, alebo riaditeľovi školy,
-	vykonávajú kontrolno-metodickú činnosť, podklady z rozborov odovzdávajú vedeniu školy,
-	spolu s vyučujúcimi pripravujú vstupné, výstupné a povinné kontrolné písomné práce,
-	poznatky získané svojou činnosťou, ako aj na odborných seminároch a školeniach zovšeobecňujú, prispôsobujú vzdelávaniu v škole a na zasadnutiach MZ, PK, prípadne pracovných poradách s nimi oboznamujú ostatných pedagógov.

C. Útvar škola 2 

Vedúcim útvaru je zástupca riaditeľa pre útvar škola 2 .
Do druhého pedagogického úseku patria :
-	centrum špeciálno-pedagogického poradenstva,
-	ZŠ pre žiakov so zrakovým postihnutím internátna, 
-	trieda pri nemocnici,
-	psychlóg školy,
-	výchovný poradca,
-	individuálne vyučovanie hudby.

Rozsah pôsobnosti zástupcu riaditeľa pre útvar škola 2:

-	realizuje pedagogické riadenie školy, priamo kontroluje výchovno-vzdelávací proces /ďalej VVP/ v škole a aktívne sa na ňom podieľa, 
-	pripravuje podklady k analýze VVP, správania a dochádzky žiakov,
-	priamo kontroluje a usmerňuje vyučujúcich svojho úseku a zúčastňuje sa na zasadnutiach MZ a PK,
-	poskytuje a zabezpečuje informácie o pedagogicko-organizačnom zabezpečení VVP v škole,
-	vykonáva hospitácie na svojom úseku a uskutočňuje hospitačné rozbory, prijíma konkrétne opatrenia na skvalitnenie VVP, písomné záznamy odovzdáva riaditeľovi školy /ďalej RŠ/,
-	eviduje neospravedlnenú absenciu žiakov, udeľovanie výchovných opatrení a znížených známok zo správania, navrhuje opatrenia na zlepšenie, spolupracuje s výchovným poradcom a rodičovskou radou,
-	riadi prácu školského psychológa,
-	vedie evidenciu o neprítomných pedagogických pracovníkoch, zabezpečuje za nich zastupovanie, vedie evidenciu zastupovania za neprítomných pedagogických pracovníkov, 
-	mesačne predkladá riaditeľovi školy výkaz dochádzky zamestnancov za útvary škola 1 a škola 2,
-	vedie evidenciu náhradného voľna zamestnancov za útvary škola 1 a škola 2,
-	vypracúva mesačné výkazy nadčasovej práce,
-	zabezpečuje zostavenie rozvrhu hodín a kontroluje jeho dodržiavanie,
-	prideľuje dozory na chodbách a kontroluje ich dodržiavanie,
-	kontroluje dochádzku  a nástupy vyučujúcich na vyučovanie, 
-	kontroluje vedenie kabinetných zbierok a zodpovedá za vedenie inventarizácie školy (útvar škola 1 a škola 2),
-	v prípade neprítomnosti zastupuje ZRŠ pre útvar škola 1 a riaditeľa školy – je štatutárnym zástupcom riaditeľa počas jeho neprítomnosti.

Rozsah pôsobnosti výchovného poradcu:

1.	Výchovná práca na úseku prevencie a riešenia problémových žiakov.

- eviduje a sleduje výchovno-vzdelávací proces žiakov: 
a/ s poruchami správania,
b/ s poruchami učenia,

-	sprostredkováva kontakt rodičov so školským psychológom a pracovníkmi CŠPP, 
-	koordinuje prácu triednych učiteľov a ostatných vyučujúcich pri hodnotení správania žiakov na konci týždňa,

2. Práca na úseku výchovy k voľbe povolania a profesijnej orientácie žiakov
-	spolupracuje s triednymi učiteľmi a vyučujúcimi pri výchove k správnemu sebahodnoteniu a usmerňovaniu k výhodnej voľbe povolania,
-	zabezpečuje materiály a pomôcky pre informáčnú a poradenskú prácu profesijnej orientácie,
-	realizuje individuálnu poradenskú a konzultačnú činnosť pre žiakov a ich rodičov,
-	vedie evidenciu žiakov končiacich školskú dochádzku a povinnú školskú dochádzku,
-	pripravuje pre žiakov prihlášky na stredné školy a všetky ďalšie potrebné dokumenty,
-	spracováva a odovzdáva prehľady o rozmiestňovaní žiakov končiacich povinnú školskú dochádzku pre  výpočtové stredisko.

3. Práca na celoštátnom testovaní žiakov

-	pracuje ako školský koordinátor pri celoštátnom testovaní žiakov,
-	spolupracuje so školským výpočtovým strediskom a štátnym pedagogickým ústavom.

Rozsah pôsobnosti školského psychológa:
-	jeho hlavným poslaním je poskytovať odborno-psychologické služby škole v záujme efektívneho fungovania školy ako systému, s dôrazom na duševné zdravie žiakov a pedagógov v školských podmienkach,
-	vykonáva činnosť informačnú, preventívnu, identifikačno-diagnostickú, terapeutickú, poradenskú.  
-	v rámci svojej kompetencie poskytuje odborné psychologické služby pre:
a/ žiakov – individuálna a skupinová práca,
b/ učiteľov, výchovného poradcu, výchovávateľov, 
c/ rodičov, rep. zákonných zástupcov žiakov.

D. Útvar internát 

Vedúcim útvaru je vedúci výchovy.
Do útvaru internát patria :
-	všetky časti internátu,
-	oddelenie zdravotnej starostlivosti, 
-	školský klub.

Rozsah pôsobnosti vedúceho výchovy:

-	realizuje pedagogické riadenie internátu, priamo kontroluje výchovno-vzdelávací proces /ďalej VVP/ v internáte a aktívne sa na ňom podieľa, 
-	pripravuje podklady k analýze VVP, správania a dochádzky žiakov,
-	priamo kontroluje a usmerňuje pracujúcich svojho úseku (kvalifikovaní vychovávatelia, pomocní vychovávatelia, zdravotná sestra),
-	poskytuje a zabezpečuje informácie o pedagogicko-organizačnom zabezpečení VVP v internáte a ŠK,
-	vykonáva hospitácie na svojom úseku a uskutočňuje hospitačné rozbory, prijíma konkrétne opatrenia na skvalitnenie VVP, písomné záznamy odovzdáva riaditeľovi školy /ďalej RŠ/,
-	eviduje krúžkovú činnosť žiakov, 
-	spolupracuje so školským psychológom,
-	vedie evidenciu dochádzky pracovníkov svojho útvaru, zabezpečuje za nich zastupovanie, 
-	vedie evidenciu zastupovania za neprítomných pracovníkov a evidenciu náhradného voľna pracovníkov z útvaru internát,
-	prideľuje vychovávatľov k výchovným skupinám,
-	vypracúva mesačné výkazy práce počas sobôt a nediel, sviatkov i práce v noci,
-	zabezpečuje zostavenie rozvrhu práce vychovávateľov a kontroluje jeho dodržiavanie,
-	kontroluje hospodárenie s majetkom školy, ktorý je pridelený na jednotlivé oddelenia internátu a ŠK  a zodpovedá za vedenie inventarizácie internátu,
-	pomáha pri zostavovaní štatistických výkazov a tabuliek za svoj úsek.

E. Útvar školská jedáleň 

Vedúcim útvaru je vedúca školskej jedálne.
Do útvaru školská jedáleň patria :
-	školská jedáleň (ŠJ).

Rozsah pôsobnosti vedúcej školskej jedálne:

-	realizuje riadenie svojho úseku, priamo kontroluje prípravu jedál a aktívne sa podieľa na tvorbe jedálneho lístka, 
-	stará sa o vysokú úroveň školského stravovania, zaobstaráva jedlá v priemernej hodnote určených vyživovacích noriem a dbá, aby pokrmy boli upravené chutne,
-	dodžuje pokyn na úpravu finančných limitov pri nákupe potravín a úhrady na stravovanie
-	zodpovedá za zásobovanie a obstaráva potraviny, inventár a ostatné potreby pre jedáleň,
-	priamo kontroluje a usmerňuje pracujúcich svojho úseku,
-	pripravuje zmluvy s dodávateľmi potravín,
-	sleduje cenové ponuky,
-	vedie ekonomickú agendu ŠJ,
-	vykonáva kontrolu dodržiavania hygienických a bezpečnostných pravidiel a noriem, prijíma konkrétne opatrenia na odstránenie nedostatkov, písomné záznamy odovzdáva riaditeľovi školy,
-	vedie evidenciu dochádzky pracovníkov svojho útvaru, zabezpečuje za nich zastupovanie, vedie evidenciu zastupovania za neprítomných pracovníkov a evidenciu náhradného voľna,
-	kontroluje hospodárenie s majetkom školy, ktorý je pridelený do ŠJ a kuchyne  a zodpovedá za vedenie inventarizácie ŠJ,
-	vedie evidenciu o odbere kuchynského odpadu,
-	pomáha pri zostavovaní štatistických výkazov a tabuliek za svoj úsek,
-	zodpovedá za dodržiavanie nariadení vonkajších kontrol ŠOI, Štátneho zdravotného 
     dozoru a ÚHE,
-   vytvára podmienky pre fungovanie stravovacej komisie.

F. Útvar hospodársko - správny 

Vedúcim útvaru je hospodár školy.
Do hospodársko- správneho útvaru patria :
-	ekonómka školy,
-	masér,
-	upratovačky,
-	vrátničky,
-	školník,
-	údržbár,
-	vodič motorového vozidla,
-	zamestnanec pre personálne veci,
-	technik BOZP,
-	krajčírka a pracovníčka zabezpečujúca pranie.

Rozsah pôsobnosti hospodára školy:

-	realizuje riadenie svojho úseku, 
-	priamo kontroluje a usmerňuje pracujúcich svojho úseku,
-	objednáva pre školu tovary a služby,
-	sleduje cenové ponuky a vyhodnocuje ich,
-	pripravuje zmluvy s dodávateľmi tovarov pre školu,
-	vedie agendu majetku školy,
-	zodpovedá za chránenie školského majetku, zabezpečuje jeho údržbu,
-	vykonáva kontrolu dodržiavania hygienických a bezpečnostných pravidiel a noriem, prijíma konkrétne opatrenia na odstránenie nedostatkov, písomné záznamy odovzdáva riaditeľovi školy,
-	vedie evidenciu dochádzky pracovníkov svojho útvaru, zabezpečuje za nich zastupovanie, vedie evidenciu zastupovania za neprítomných pracovníkov a evidenciu náhradného voľna,
-	kontroluje hospodárenie s majetkom školy, 
-	pomáha pri zostavovaní štatistických výkazov a tabuliek za svoj úsek
-	vedie evidenciu motorového vozidla,
-	pracuje so štátnou pokladňou,
-	k 30. novembru bežného roka vykonáva inventarizáciu majetku školy.

Článok IV.

	Pracovníci školy – práva, povinnosti a zodpovednosť

Každý pracovník je povinný dodržiavať všeobecné právne a vnútroškolské predpisy. Pracovníci sú povinní riadne si plniť svoje povinnosti, vyplývajúce z pracovno-právnych vzťahov a z funkcie, ktorou boli v organizácii poverení.

Každý pracovník má najmä tieto povinnosti a zodpovednosť:

-	plniť príkazy priameho nadriadeného,
-	plniť pracovné úlohy vyplývajúce z jeho pracovnej náplne,
-	využívať fond pracovnej doby na plnenie pracovných úloh,
-	dodržiavať pracovný čas,
-	dodržiavať predpisy na úseku ochrany a bezpečnosti pri práci a požiarnej ochrany,
-	ochraňovať vlastníctvo štátu, riadne hospodáriť a nakladať s majetkom školy  
            a chrániť ho pred zničením, poškodením, stratou alebo zneužitím,
-	upozorniť ihneď svojho nadriadeného na nesprávnosť príkazu, odmietnuť vykonanie príkazu, ak je jeho splnenie trestné alebo sa prieči zákonu a túto skutočnosť ihneď oznámiť vyššiemu nadriadenému.

Každý pracovník má práva:

-	právo na odmenu za vykonanú prácu podľa jej množstva, akosti a spoločenského významu,
-	zaistenie bezpečnosti a ochrany zdravia pri práci, na odpočinok a zotavenie po práci,
-	požadovať pomôcky pre plnenie daných úloh a vykonanie opatrení potrebných pre 
            bezpečnú prácu,
-	dostať dovolenku na zotavenie v dĺžke a za podmienok stanovených v Zákonníku práce,
-	oboznámiť sa s organizačným poriadkom, pracovným poriadkom, mzdovými, bezpečnostnými a ostatnými predpismi, vzťahujúcimi sa k jeho pracovisku a práci nim vykonávanú. 

Článok V.

Záverečné ustanovenia

1.	Tento organizačný poriadok je záväzný pre všetkých pracovníkov školy.
2.	Vedúci pracovníci školy sú povinní postupne oboznámiť s obsahom organizačného poriadku školy všetkých podriadených pracovníkov.
3.	Zmeny a doplnky k organizačnému poriadku vydáva výlučne riaditeľ školy.
4.	Tento organizačný poriadok nadobúda účinnosť 1. januára  2010.

V Levoči 1.1.2010

Mgr. Žanet Mlynárová				PaedDr. Šarlota Múdra
predseda OZ PšaV pri škole			poverená riadením školy